Ákveðið hefur verið að ganga til samninga við Björn Guðmundsson um starf verkefnastjóra hjá sveitarfélaginu sem var auglýst fyrir áramótin . Björn er trésmiður , byggingafræðingur og með meistaragráðu í verkefnastjórnun , MPM . Hann hefur víðtæka starfsreynslu , hefur starfað sem húsasmíðameistari , tæknimaður , hönnuður , byggingastjóri o.fl. og nú síðast hefur hann starfað hjá Reykjavíkurborg sem verkefnastjóri . Starfssvið Björns verður umsjón með ýmsum verkefnum og framkvæmdum , nýframkvæmdum sem og viðhaldsframkvæmdum á vegum sveitarfélagsins , gerð kostnaðar - og verkáætlana fyrir framkvæmdir o.fl .